Document ID: 32004R1742

KOMMISSIONENS FORORDNING (EF) Nr. 1742/2004
af 7. oktober 2004
om ændring af forordning (EØF) nr. 2235/92 om gennemførelsesbestemmelser for støtten til konsum af friske mejeriprodukter fra De Kanariske Øer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican) (1), særlig artikel 8, stk. 2, og
ud fra følgende betragtninger:
(1)
Ifølge artikel 1, stk. 1, i Kommissionens forordning (EØF) nr. 2235/92 (2) skal støtten til konsum af friske mejeriprodukter af komælk produceret på De Kanariske Øer udbetales for en mængde på højst 44 000 tons sødmælk for en periode på 12 måneder.
(2)
De seneste skøn fra de spanske myndigheder tyder på, at den mængde på 44 000 tons, der udbetales støtte til konsum for, sandsynligvis vil blive overskredet i nærmeste fremtid. Den støtteberettigede mængde bør derfor forhøjes til 50 000 tons.
(3)
Forordning (EØF) nr. 2235/92 bør ændres i overensstemmelse hermed.
(4)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I artikel 1, stk. 1, i forordning (EØF) nr. 2235/92 ændres »44 000 tons« til »50 000 tons«.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. oktober 2004.

Labels: 18
17
19